पाएं अपने शहर की ताज़ा ख़बरें और फ्री ई-पेपरडाउनलोड करें
सैर करने जा रहे दो दोस्तों पर लूट की नीयत से झपटमारों ने हमला कर दिया। अपने बचाव में एक लुटेरों से भिड़ा तो उसके पेट में खंजर घोंप दिया। वारदात के बाद लुटेरे फरार हो गए। फिर दोस्त ने इसकी सूचना परिवार को दी और फिर उसे निजी अस्पताल पहुंचाया गया। दो दिन बाद उसकी मौत हो गई। थाना डाबा पुलिस ने मृतक अमनदीप (17) के शव को कब्जे में लेकर पोस्टमार्टम के लिए रख दिया। जबकि अज्ञात लुटेरों के खिलाफ हत्या और लूट का पर्चा दर्ज किया है। पुलिस ने घटनास्थल पर फुटेज जुटाई है। इसके आधार पर आरोपियों की तलाश की जा रही है।
पीड़ित मुकेश सिंह ने बताया कि वो प्राइवेट फैक्ट्री में नौकरी करते हैं। उनके दो बेटे बड़ा अमनदीप था और छोटा रमनदीप है। अमन 10वीं का छात्र था। वो रोज सुबह अपने दोस्त सुनील के साथ सैर करने जाता था। 28 अप्रैल सुबह भी वो दोनों घर से गए थे। जब ग्यासपुरा 33 फुटा रोड पर पहुंचे तो पीछे से एक बाइक पर तीन लुटेरे आए। उन्होंने अमन के हाथ में पकड़ा मोबाइल छीनने की कोशिश की, लेकिन वो आगे भागने लगा।
दो दिन तक लुधियाना से पटियाला के अस्पतालों में घूमता रहा परिवार, फिर तोड़ा दम
लुटेरे के भागने के बाद सुनील चिल्लाया और अमन के पिता को फोन कर सारी बात बताई। जब वो मौके पर पहुंचे तो उनका बेटा जमीन पर खून से लथपथ पड़ा था। उन्होंने ऑटो की मदद से उसे अस्पताल पहुंचाया, जहां से उनके बेटे को किसी दूसरे अस्पताल में ले जाने के लिए कहा। फिर वो उसे दुगरी के अस्पताल में ले गए। लेकिन यहां एक दिन रखने के बाद उसे डीएमसी भेज दिया। मगर हालत गंभीर होने की वजह से राजिंदरा अस्पताल ले गए, जहां शुक्रवार शाम को दम तोड़ दिया।
3 दिन बाद भी सिर्फ फुटेज: 28 की रात को हुई इस घटना के बाद पुलिस को सूचना दे दी गई। लेकिन पुलिस इसके बावजूद सिर्फ फुटेज ही खंगालती रही। फुटेज मिली भी, मगर अभी तक पुलिस लुटेरों को ढूंढना तो दूर बाइक का नंबर तक ट्रेस नहीं कर पाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn